เรื่องร้องเรียน: อาคารโบราณที่มีคุณค่าทางประวัติศาสตร์ในสวนสราญรมณ์ถูกปล่อยให้ชำรุดทรุดโทรมไม่มีการดูแล ทั้งๆที่ กทม.สามารถจัดงบประมาณแบบผูกพันเพื่อบูรณะได้แต่ไม่มีผู้ว่าคนใดสนใจเรื่องนี้เลยตลอดเวลาที่ผ่านมา น่าเป็นที่เสียดาย มีแต่ป้ายเขียนบรรยายประวัติความเป็นมาหน้าอาคาร แต่มองสภาพอาคารแล้วมีแต่อนาถใจ
การดำเนินการของเจ้าหน้าที่: สำนักสิ่งแวดล้อม โดยส่วนสวนสาธารณะ 1 ขอเรียนว่า อาคารเรือนกระจก เป็นโบราณสถานที่ตั้งอยู่ในสวนสราญรมย์ โดยมีการขึ้นทะเบียนเป็นโบราณสถานไว้ ตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑ์สถานแห่งชาติ พ.ศ. 2504 และแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑ์สถานแห่งชาติ (ฉบับที่ 2) พ.ศ. 2535 ซึ่งโบราณสถานแห่งนี้อยู่ในความดูแลรับผิดชอบของกรมศิลปากร กระทรวงวัฒนธรรม ในการจัดสรรงบประมาณและปรับปรุงซ่อมแซมอาคาร ทั้งนี้ กรุงเทพมหานคร ได้ประสานแจ้งกรมศิลปากรเพื่อทราบและพิจารณาในเรื่องนี้แล้ว
ความเห็นของผู้แจ้ง: เรื่องอาคารโบราณสถานที่ขึ้นทะเบียนกับกรมศิลปากรเป็นเรื่องบูรณะอาคาร ในส่วนของ กทม.สามารถจัดการสภาพโดยรอบให้เรียบร้อยสวยงามได้ เช่น การถอนต้นไม้ที่งอกบนหลังคา เก็บขยะรอบอาคาร เป็นต้น
พื้นที่: แขวงพระบรมมหาราชวัง เขตพระนคร กรุงเทพมหานคร